 Emọs 5  Nụrụnụ okwu a m ji abụ iru uju na-ekwu banyere unu, unu ụlọ Izrel:Nihi na nke a bụ ihe Ọkaakaa Onyenwe anyị Jehova kwuru, Obodo nke chị otu puku ndị agha pụta, ọ bụ otu narị ndị agha ga-afọdụrụ ya; obodo nke chịkwa otu narị ndị agha pụta, ọ bụ ndị agha iri ga-afọdụrụ ya. Nke a bụ ihe ga-adakwasị ụlọ Izrel.Nihi na nke a bụ ihe Jehova gwara ụlọ Izrel, Chọọnụ m, ka unu wee dịrị ndụ.Unu achọla Betel, unu abatakwala Gilgal, unu abanyekwala Bia-shiba; nihi na a ghaghị ịdọrọ Gilgal nagha; Betel ga-aghọkwa ebe a na-eme anwansi.Chọọnụ Jehova, ka unu wee dịrị ndụ, unu ụlọ Josef, ka o wee ghara ịrụ ọrụ dị ka ọkụ, ka ọ gharakwa ire, Betel ewee ghara inwe onye ga-emenyụ ọkụ na-agba ya,unu ndị na-agbanwe ikpe ziri ezi ka ọ ghọọ ahịhịa ilu, ndị tụdakwara ezi omume nala.Onye mere ìgwè kpakpando Kaịma na ìgwè kpakpando Kisịl, Onye na-agbanwe oké ọchịchịrị ka ọ ghọọ ụtụtụ, Onye mere ehihie ka ọ gbaa ọchịchịrị dị ka abalị, Onye na-akpọ oké osimiri òkù, ka o wee wụsa ya nelu ụwaJehova bụ aha ya;onye na-eme ka e bukọrọ ihe onye dị ike notu ntabi anya, ka e wee bukọrọ ihe dị ọbụna nebe e wusiri ike.Ha kpọrọ onye na-adọ aka ná ntị nọnụ ụzọ ámá asị, ha kpọkwara onye na-ekwu ihe zuru okè asị.Ya mere, ebe ọ bụ na unu na-anara onye ọ na-enweghị ka ọ hà ya ego maka ubi, unu na-anarakwa ya ụtụ, bụ nke ọ na-eji ọka atụ; unu ejiriwo nkume a wara awa rụọ ụlọ, ma unu agaghị anọgide na-ebi na ya; unu akọwo ubi vaịn ndị mara mma, ma unu agaghị aṅụ mmanya si na ha.Nihi na amaara m ugboro ole unu nupụrụ isi nakwa otú mmehie unu jọruru ná njọ, unu ndị na-ebuso onye ezi omume iro, unu ndị na-anara ego aka azụ, ndị kwapụwokwara ụmụ ogbenye nakụkụ ọbụna nọnụ ụzọ ámá.Ya mere, onye nwere nghọta ga-agba nkịtị noge ahụ, nihi na ọ ga-abụ oge ọdachi.Chọọnụ ezi ihe, ọ bụghị ihe ọjọọ, ka unu wee dịrị ndụ; ka Jehova bụ Chineke nke ụsụụ ndị agha wee nọnyere unu, dị nnọọ ka unu kwuru.Kpọọnụ ihe ọjọọ asị, hụkwanụ ezi ihe nanya. Meenụ ka e nwee ikpe ziri ezi nọnụ ụzọ ámá. Ma eleghị anya, Jehova bụ Chineke nke ụsụụ ndị agha ga-emere ndị fọdụrụ nụlọ Josef amara.Ya mere, nke a bụ ihe Jehova bụ Chineke nke ụsụụ ndị agha kwuru, A ga na-eti mkpu arịrị námá niile. Ndị mmadụ ga na-etikwa nokporo ámá niile, sị: Ewoo! Ewoo! Ha ga-akpọ onye ọrụ ubi ka o ruo uju, kpọọkwa ndị ọkwa ákwá ka ha kwaa ákwá arịrị.A ga na-eti mkpu arịrị nubi vaịn niile, nihi na m ga-agabiga netiti unu, ka Jehova kwuru.Ahụhụ ga-adịrị ndị agụụ ụbọchị Jehova na-agụsi ike! Gịnịzi ka ụbọchị Jehova ga-apụtara unu? Ọ ga-abụ ọchịchịrị, ọ bụghị ìhè,dị nnọọ ka mgbe mmadụ na-agba ọsọ nihi ọdụm, anụ ọhịa bea ezute ya; dị ka mgbe ọ banyere nụlọ wee tụkwasị aka ná mgbidi, agwọ ataa ya.Ọ bụ na ụbọchị Jehova agaghị abụ ọchịchịrị, kama ịbụ ìhè; ọ bụkwa na itiri agaghị agba na ya, kama ìhè ịdị?Akpọwo m ememme unu niile asị, ajụwo m ha. M gaghị anụ ísì ụtọ nke nzukọ ukwu unu.Ma, ọ bụrụ na unu achụọrọ m àjà a na-esurecha nọkụ, ọbụna nye m onyinye maka inweta ihu ọma, ha agaghị atọ m ụtọ, m gaghịkwa ele àjà udo nke unu ji anụ mara abụba na-achụ anya.Bụrụnụ abụ unu ji na-eme mkpọtụ si nebe m nọ pụọ; ka m ghara ịnụ ụda egwú dị ụtọ nke ụbọ akwara unu.Meenụ ka ikpe ziri ezi na-eru dị ka mmiri, ka ezi omume na-asọkwa mgbe niile dị ka iyi.Ọ bụ àjà na onyinye inweta ihu ọma ka unu wetaara m nala ịkpa ruo afọ iri anọ, unu ụlọ Izrel?Unu ga-eburu Sakọt bụ eze unu nakwa Kaịwan, bụ ihe oyiyi ndị unu mere, kpakpando nke chi unu, ndị unu meere onwe unu.M ga-eme ka a dọrọ unu nagha gabiga Damaskọs, ka onye aha ya bụ Jehova bụ Chineke nke ụsụụ ndị agha kwuru. 